CELEX: 62013CN0161
Language: el
Date: 2013-03-29 00:00:00
Title: Υπόθεση C-161/13: Αίτηση προδικαστικής αποφάσεως την οποία υπέβαλε το Tribunale Amministrativo Regionale per la Puglia (Ιταλία) στις 29 Μαρτίου 2013 — Idrodinamica Spurgo Velox κ.λπ. κατά Acquedotto Pugliese SpA

29.6.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 189/3
            
         Αίτηση προδικαστικής αποφάσεως την οποία υπέβαλε το Tribunale Amministrativo Regionale per la Puglia (Ιταλία) στις 29 Μαρτίου 2013 — Idrodinamica Spurgo Velox κ.λπ. κατά Acquedotto Pugliese SpA
   (Υπόθεση C-161/13)
   2013/C 189/04
   Γλώσσα διαδικασίας: η ιταλική
   
      Αιτούν δικαστήριο
   
   Tribunale Amministrativo Regionale per la Puglia
   
      Διάδικοι στην υπόθεση της κύριας δίκης
   
   
      Προσφεύγουσα: Idrodinamica Spurgo Velox
   
      Καθής: Acquedotto Pugliese SpA
   
      Προδικαστικά ερωτήματα
   
   
               1)
            
            
               Πρέπει τα άρθρα 1, 2α, 2γ και 2στ, της οδηγίας 1992/13/ΕΟΚ (1) να ερμηνευθούν υπό την έννοια ότι η προθεσμία ασκήσεως προσφυγής για τη διαπίστωση της παραβάσεως ρυθμίσεων περί της αναθέσεως δημοσίων συμβάσεων αρχίζει να τρέχει από την ημερομηνία κατά την οποία ο προσφεύγων έλαβε γνώση, ή όφειλε να λάβει γνώση ασκώντας τη συνήθη επιμέλεια, της υπάρξεως της παραβάσεως;
            
         
               2)
            
            
               Απαγορεύουν τα άρθρα 1, 2α, 2γ και 2στ, της οδηγίας 1992/13/ΕΟΚ εθνικές δικονομικές διατάξεις ή ερμηνευτικές πρακτικές ανάλογες με αυτές της κύριας δίκης, οι οποίες επιτρέπουν στο δικαστήριο να κρίνει απαράδεκτη προσφυγή για τη διαπίστωση της παραβάσεως ρυθμίσεων περί της αναθέσεως δημοσίων συμβάσεων, εάν λόγω της συμπεριφοράς της αναθέτουσας αρχής ο προσφεύγων έλαβε γνώση της παραβάσεως μετά την τυπική ανακοίνωση των κύριων σημείων της αποφάσεως οριστικής αναθέσεως;
            
         
      (1)  Οδηγία 92/13/ΕΟΚ του Συμβουλίου, της 25ης Φεβρουαρίου 1992, για το συντονισμό των νομοθετικών, κανονιστικών και διοικητικών διατάξεων σχετικά με την εφαρμογή των κοινοτικών κανόνων στις διαδικασίες σύναψης των συμβάσεων φορέων οι οποίοι λειτουργούν στους τομείς του ύδατος, της ενέργειας, των μεταφορών και των τηλεπικοινωνιών (ΕΕ L 76, σ. 14).